## Naredba o homologaciji glavnih svjetala za cestovna motorna vozila, za asimetrični kratki i/ili dugi svjetlosni snop, s halogenim žaruljama H1, H2, H3, HB3, HB4, H7, H8, H9, HIR1 i/ili HIR2

### NN 147/1998 (12.11.1998.), Naredba o homologaciji glavnih svjetala za cestovna motorna vozila, za asimetrični kratki i/ili dugi svjetlosni snop, s halogenim žaruljama H1, H2, H3, HB3, HB4, H7, H8, H9, HIR1 i/ili HIR2

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI GLAVNIH SVJETALA ZA CESTOVNA MOTORNA VOZILA, ZA ASIMETRIČNI KRATKI I/ILI DUGI SVJETLOSNI SNOP, S HALOGENIM ŽARULJAMA H1, H2, H3, HB3, HB4, H7, H8, H9, HIR1 I/ILI HIR2**

I. PODRUČJE PRIMJENE

1. Glavna svjetla za cestovna motorna vozila s halogenim žaruljama kategorija
H1, H2, H3, HB3, HB4, H7, H8, H9, HIR1 i/ili HIR2 moraju biti homologirana
sukladno ovoj naredbi.

2. Ova naredba odnosi se na glavna svjetla za cestovna motorna vozila
koja imaju staklenu leću ili leću od umjetnih gradiva.

II. ZAHTJEVI

3. Glavna svjetla u smislu ove naredbe moraju udovoljavati zahtjevima
Pravilnika broj 7 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 14. svibnja 1998.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 8.04).

4. Pravilnik ECE R 8.04 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE GLAVNIH SVJETALA

5. Ispitivanje glavnih svjetala u smislu ove naredbe može provoditi
samo ovlašteni laboratorij prema zahtjevima Pravilnika ECE R 8.04.

IV. HOMOLOGACIJA GLAVNIH SVJETALA

6. Državni zavod za normizaciju i mjeriteljstvo provodi homologaciju
glavnih svjetala u smislu ove naredbe prema Pravilniku ECE R 8.04.

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama".

9. Danom stupanja na snagu ove naredbe prestaje važiti Pravil-nik br.
8 "Jednoobrazni propisi koji se odnose na homologa-ciju velikih svjetala
za put za motorna vozila koja emitiraju oboreni asimetrični svjetlosni
snop za put i/ili veliki svjetlosni snop za put i koja su opremljena halogenim
svjetiljkama (svjetiljke H1) i na homologaciju svjetiljki H1" ("Narodne
novine" br. 53/91).

\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.7/Rev.3 (Preradba 3, stupila na snagu
27. listopada 1992.)
E/ECE/324 - E/ECE/TRANS/505Rev.1/Ad.7/Rev.3/Amend.1 (Dopuna 1, stupila
na snagu 9. veljače 1994.)
E/ECE/324 - E/ECE/TRANS/505Rev.1/Ad.7/Rev.3/Amend.2 (Dopuna 2, stupila
na snagu 15. siječnja 1997.)
E/ECE/324 - E/ECE/TRANS/505Rev.1/Ad.7/Rev.3/Amend.3 (Dopuna 3, stupila
na snagu 3. rujna 1997.)
E/ECE/324 - E/ECE/TRANS/505Rev.1/Ad.7/Rev.3/Amend.4 (Dopuna 4, stupila
na snagu 14. svibnja 1998.)

Klasa: 011-02/98-02/33
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.**, v. r.

Naredba, NN 147/1998-1820